ມີການປະດິດໃບໄມ້ທຽມ ທີ່ສາມາດຜະລິດ ພະລັງງານໄຟຟ້າ
ພວກນັກວິດທະຍາສາດທີ່ MIT ໄດ້ປະດິດສ້າງໃບໄມ້ທຽມ ໂດຍການ ຮຽນແບບຕົ້ນໄມ້ ທີ່ໃຊ້ຂັ້ນຕອນຫັນປ່ຽນແສງຕາເວັນແລະນໍ້າ ໃຫ້ກາຍເປັນພະລັງງານໄຟຟ້າ
ພວກນັກວິດທະຍາສາດ ທີ່ສະຖາບັນເທັກໂນໂລຈີ ແຫ່ງລັດມັດຊາຈູເຊັດ ຊຶ່ງເອີ້ນຫຍໍ້ວ່າ MIT ໄດ້ກັບຄືນໄປໃຊ້ທຳມະຊາດເປັນສິ່ງຊັກຈູງຈິດໃຈໃຫ້ທໍາການຄົ້ນຄວ້າ ທີ່ກອງປະຊຸມ ຂອງສະມາຄົມເຄມີອາເມຣິກາ ຫລື American Chemical Society ທີ່ຈັດຂຶ້ນທີ່ລັດ ຄາລິຟໍເນຍໃນອາທິດຜ່ານມານີ້, ພວກນັກຄົ້ນຄວ້າຈາກ MIT ເວົ້າວ່າ ພວກເຂົາເຈົ້າ ໄດ້ປະດິດສ້າງອຸປະກອນອັນນຶ່ງ ທີ່ຮຽນແບບຕົ້ນໄມ້ທີ່ໃຊ້ຂັ້ນຕອນຫັນປ່ຽນແສງຕາເວັນ ແລະນໍ້າໃຫ້ກາຍເປັນພະລັງງານ ດັ່ງທີ່ນາຍ Rosanne Skirble ຜູ່ສື່ຂ່າວຂອງວີໂອ ເອລາຍງານວ່າ ໃບໄມ້ທຽມໄດ້ສະແດງທ່າທີໃຫ້ເຫັນວ່າ ຈະເປັນແຫລ່ງພະລັງງານໄຟຟ້າ ທີ່ຖືກແລະມີປະສິດທິຜົນແຫລ່ງໃໝ່ໃຫ້ພວກເຮົາ ທ່ານ Daniel Nocera (Noh-sera), ອາຈານສອນເຄ ມີສາດທີ່ MITຊຶ່ງເປັນນັກຄົ້ນ ຄວ້າທີ່ນຳພາໂຄງການໃບໄມ້ ທຽມກ່າວວ່າ ທ່ານແລະເພື່ອນຮ່ວມງານຂອງທ່ານໄດ້ຄວາມຄິດຈາກຕົ້ນໄມ້ທີ່ມີການສົ່ງກະ ແສໄຟຟ້າຕາມທໍາມະຊາດຢູ່ແລ້ວ ທ່ານ NOCERA ກ່າວວ່າ: ໃນລະຫວ່າງການສັງເຄາະແສງນັ້ນ, ພະລັງ ງານຢູ່ໃນແສງຕາເວັນແຍກ ໂມລະກູນຂອງ ນໍ້າອອກໃຫ້ເປັນທາດໄຮໂດຣເຈນ ແລະ ອອກຊີເຈນ ໄຮໂດຣເຈນໄປຮ່ວມກັບທາດ ກາດບອນໄດອັອກໄຊ ເພື່ອຜະຫລິດທາດ ນໍ້າຕານ ຊຶ່ງເປັນພະລັງເຊື້ອໄຟທີ່ຈໍາເປັນ ສຳລັບເຮັດໃຫ້ຕົ້ນໄມ້ເຕີບໂຕ ຢູ່ໃນຫ້ອງ ທົດລອງຂອງທ່ານ Nocera ພວກນັກວິດ ທະຍາສາດໄດ້ຮຽນແບບຂອງຂະບວນ ການເຄມີອັນນັ້ນ ໂດຍໃຊ້ອຸປະກອນທີ່ເຮັດ ດ້ວຍທາດຊີລິຄອນທີ່ມີຂະໜາດ ແລະຮູບ ຮ່າງເທົ່າໆກັບໃບໄພ້ ແຕ່ວ່າມັນຫາກບາງ ກວ່າໄພ້ເທົ່ານັ້ນ ໃບອຸປະກອນນີ້ເຄືອບ ດ້ວຍຕົວເລັ່ງປະຕິກິລິຍານິໂຄລ ແລະ ໂຄບອລ ທີ່ວ່າເມື່ອໄປຖືກນໍ້າ ແລະແສງ ອັລຕຣາໄວໂອແລັດ ແລ້ວ ມັນຈະເລັ່ງໃຫ້ ເກີດປະຕິກິລິຍາທາງເຄມີໄວຂຶ້ນ ທ່ານ  NOCERA ໃຫ້ເຫດຜົນວ່າ: ທາດໄຮໂດຣເຈນ ຫລັງຈາກນັ້ນກໍຈະໄປສົມທົບກັບທາດ ອອກຊີເຈນ ຢູ່ໃນເຊລຂອງເຊື້ອໄຟເພື່ອຜະຫລິດກະແສ ໄຟຟ້າ ວຽກງານຄົ້ນຄວ້າຂອງ ທ່ານ Nocera ແມ່ນໄດ້ ດຳເນີນສືບຕໍ່ຈາກການຄົ້ນຄວ້າໃນບັ້ນກ່ອນ ທ່ານ John Turner ທີ່ຫ້ອງທົດລອງພະລັງງານທີ່ສາມາດ ນໍາຄືນມາໃຊ້ໃໝ່ໄດ້ແຫ່ງຊາດ ເປັນຜູ້ທຳອິດທີ່ອອກຄວາມ ຄິດນີ້ຂຶ້ນມາໃນປີ 1998 ໂດຍໃຊ້ວັດຖຸທີ່ແພງເກີນໄປ ແລະ ກໍບໍ່ໝັ້ນຄົງໃນການນຳມາໃຊ້ໃນທາງການຄ້າ ທ່ານ Nocera ເວົ້າວ່າ ອັນທີ່ທ່ານເອີ້ນວ່າ “ໃບໄມ້ທຽມທີ່ໃຊ້ການໄດ້ໃນຕົວຈິງນັ້ນ” ໃຊ້ ວັດຖຸທີ່ຖືກກວ່າ ມີຄວາມສະໝໍ່າສະເໝີກວ່າ ແລະກໍມີປະສິດທິພາບສູງກວ່າອັນທີ່ໄດ້ ອອກແບບມາກ່ອນນັ້ນ ທ່ານກ່າວເພີ້ມເຕີມອີກວ່າ ຂໍ້ຫຍຸ້ງຍາກຂອງການຜະຫລິດໄຟ ຟ້າແບບນີ້ກໍຄືການເກັບກຳເອົາອາຍແກັສທີ່ອອກມາຈາກຊີລິຄອນ ແລະຮັກສາມັນໄວ້ ຈົນກວ່າວ່າຈະມີຄວາມຕ້ອງການໃຊ້ພະລັງງານເທົ່ານັ້ນ ທ່ານ Nocera ອະທິບາຍເພີ້ມອີກວ່າ: ຢູ່ໃນການທົດລອງຕ່າງໆ ທີ່ຫ້ອງທົດລອງນັ້ນ, ຕົ້ນແບບຂອງເຊວລພະອາທິດຂອງທ່ານ Nocera ແມ່ນດຳເນີນງານໄດ້ຢ່າງຕໍ່ເນື່ອງກັນຍາວເປັນເວລາ 45 ຊົ່ວໂມງ ໂດຍທີ່ກະ ແສໄຟຟ້າທີ່ຜະຫລິດອອກມານັ້ນ ບໍ່ໄດ້ຕົກແຕ່ຢ່າງໃດ ທ່ານ Nocera ຍັງໄດ້ຖະແຫລງ ວ່າມັນໃຊ້ການໄດ້ກັບນໍ້າທຸກປະເພດ ທ່ານ Nocera ຊີ້ແຈງວ່າ: ທ່ານ Nocera ເຊື່ອໝັ້ນວ່າ ໃບໄມ້ທຽມສາມາດມີປະໂຫຍດຫລາຍເປັນພິເສດຕໍ່ປະຊາຊົນທີ່ ທີ່ມີລາຍໄດ້ຕໍ່າ ຢູ່ໃນບັນດາປະເທດທີ່ກໍາລັງພັດທະນາ ຍ້ອນວ່າມັນເປັນແຫລ່ງພະລັງງານທີ່ ຖືກ ທ່ານ Nocera ກ່າວຕໍ່ໄປວ່າ ເປົ້າໝາຍຂອງທ່ານກໍຄືວ່າ ຢາກເຮັດໃຫ້ແຕ່ລະເຮືອນມີ ສະຖານີຜະຫລິດໄຟຟ້າຂອງຕົນ ທ່ານທຳນາຍວ່າ ໃບໄມ້ທຽມແບບແບບສຳລັບນຳໄປຂາຍ ນັ້ນ ຈະໄດ້ຖືກນຳອອກມາຈໍາໜ່າຍຢູ່ໃນທ້ອງຕະຫລາດພາຍໃນສາມປີຂ້າງໜ້າ